stanford-oval/wikipedia huggingface dataset:
Nanoputki
Valmistusmenetelmät

kaasufaasista
PVD (Physical Vapor Deposition)
CVD (Chemical Vapor Deposition)
ALD/ALE (Atomic Layer Deposition/Epitaxy)
liuoksesta kasvattamalla
ansitrooppinen kiteen kasvatus
templaattikasvatus
sähköisillä menetelmillä
mekaanisella työstöllä
Nanoputkimateriaalit

Hiili
Epäorgaaniset oksidit
Epäorgaaniset sulfidit
Orgaaniset yhdisteet
Hiilinanoputki

Hiilinanoputki on hiiliatomeista muodostunut molekyyli, jonka pituus voi olla jopa millimetrin suuruusluokkaa. Nanoputki on kuin venytetty fullereeni. Hiilinanoputket johtavat sähköä, ja niistä voidaan rakentaa myös mekaanisia nanokoneita. Nanoputket tai -renkaat saadaan pyörimään niihin suunnatun laserin avulla ja soveltuvat siksi niin kutsuttuihin nanorobotteihin. Sisäkkäiset nanoputket pyörivät ilman sanottavaa kitkaa. Niitä voidaan mahdollisesti myös käyttää vedyn varastoimiseksi ympäristöystävällisissä vetyakuissa. Myös tietotekniikassa on löydetty käyttötarkoitus. Nanoputket soveltuvat hyvin valon johtamiseen optisissa prosessoreissa.
Hiilinanoputken keksi vuonna 1991 japanilaisprofessori Sumio Iijima.
Eläinkokeissa hiilinanoputkien on todettu vaikuttavan asbestikuitujen tapaan keuhkoihin, mikäli ne joutuvat sinne hengitysilman mukana. Kuluttajille ongelmia ei juurikaan ole odotettavissa, mutta runsaasti hiilinanoputkia käsittelevien tulisi suojautua.
Hiilinanoputkia voidaan valmistaa usealla eri menetelmällä. "Kaaripurkaus"-menetelmässä käytetään hiilielektrodeja, joiden läpi johdetaan 50–100 A tasavirtaa n. 20–30 V jännitteellä. Mikäli halutaan yksiseinäisiä nanoputkia on anodiin seostettava katalyytiksi sopivia metalleja kuten Fe, Co, Ni, Y, Mo, Gd. Prosessi suoritetaan inertissä matalapaineisessa kaasukehässä, jossa on 50–700 mbar paineessa argonin ja heliumin seosta. Hiilitankojen päät ovat millimetrin päässä toisistaan.
Kun järjestelmään kytketään sähkövirta syntyvä purkaus höyrystää toista hiilitangoista (anodi), jonka hiiliatomit lopulta muodostavat katodille ja reaktorin seinämiin tuotetta. Saanto riippuu plasmakaaren tasaisuudesta ja muodostuvan kappaleen lämpötilasta. Saatavien nanoputkien ominaisuuksia voidaan muuttaa monilla eri tavoilla modifioimalla prosessiparametrejä. Moniseinäisiä nanoputkia saadaan käyttämällä grafiitista valmistettuja seostamattomia elektrodeja. "Kaaripurkaus"-menetelmä synnyttää paljon erilaisia sivutuotteita kuten fullereeneja, amorfista hiiltä ja grafiitin nanohiukkasia, joiden seasta nanoputket on saatava talteen. Menetelmästä on olemassa monia eri variaatioita, joilla pyritään optimoimaan prosessia.
Aiheesta muualla

Wikimedia Commonsissa on kuvia tai muita tiedostoja aiheesta .
Video: nanoputkien käsittelyä "nanokädellä"
Obelix ja kumppanit

Obelix ja kumppanit (ransk. Obélix et Compagnie) on 23. Suomessa ilmestynyt Asterix seikkailee -sarjan albumi. Alkuperäinen julkaisuvuosi on 1976 Ranskassa, ja 1977 Suomessa. Sarjan on käsikirjoittanut René Goscinny, ja piirtänyt Albert Uderzo.
Aiheesta muualla

Suomessa julkaistut Asterixit
Nokia 215 4G

| Nokia 215 4G |
| --- | --- |
Valmistaja:  HMD Global
Julkaistu:  2020
Käyttöverkot:  2G, 3G ja 4G
Mitat:  124,7 × 51 × 13,7 mm
Paino:  90,3 g
Näyttö:  TFT LCD 2,4"
Näytön kuvatarkkuus:  240 × 320 px
Suoritin:  Unisoc UMS9117
Radio:  FM-radio
Musiikkisoitin:  kyllä
Käyttöjärjestelmä:  Series 30+
Akku:  1 150 mAh
Liitännät:  microUSB, kuulokeliitäntä
Muistikorttipaikka:  tukee enintään 32 Gt:n microSD-kortteja
Infobox OKNimi-testi OK: 
Nokia 215 4G on HMD Globalin lokakuussa 2020 julkistama matkapuhelin. Puhelimessa on 2,8 tuuman näyttö, Series 30+ -käyttöjärjestelmä, MP3-soitin, FM-radio ja microSD-muistikorttipaikka. Akun kapasiteetti on 1 150 milliampeerituntia.
Nokia 215 4G (2024)

| Nokia 215 4G (2024) |
| --- | --- |
Valmistaja:  HMD Global
Julkaistu:  2024
Käyttöverkot:  2G, 3G ja 4G
Mitat:  127,3 × 54,2 × 11,6 mm
Näyttö:  TFT LCD 2,8"
Näytön kuvatarkkuus:  240 × 320 px
Suoritin:  Unisoc T107
Radio:  FM-radio
Musiikkisoitin:  kyllä
Käyttöjärjestelmä:  Series 30+
Akku:  1 450 mAh
Liitännät:  USB-C, kuulokeliitäntä
Muistikorttipaikka:  tuki microSD-korteille
Infobox OKNimi-testi OK: 
Nokia 215 4G (2024) on HMD Globalin huhtikuussa 2024 julkistama matkapuhelin. Se ei tullut saataville Suomessa. Puhelimessa on 2,8 tuuman näyttö, Series 30+ -käyttöjärjestelmä, MP3-soitin, FM-radio ja microSD-muistikorttipaikka. Akun kapasiteetti on 1 450 milliampeerituntia.
Aiheesta muualla

Nokia 215 4G HMD Globalin sivuilla (englanniksi)
Nokia 215 4G (2024) HMD Globalin sivuilla (englanniksi)
Nick Sörensen

| Nick Sörensen |
| --- | --- |

Henkilötiedot
Syntynyt: 23. lokakuuta 1994 (ikä 29) Holbæk, Tanska
Kansalaisuus:   Ruotsi  Tanska
Jääkiekkoilija
Pelipaikka:  oikea laitahyökkääjä
Maila:  oikea
Pituus:  186 cm
Paino:  83 kg
Pelaajaura
Pääsarjaura:  2015–2020
Seurat:  Rögle BK (Allsv./SHL) Skellefteå AIK (SHL) Anaheim Ducks (NHL) San Diego Gulls (AHL) Linköping HC (SHL)
NHL-varaus:  45. varaus, 2013 Anaheim Ducks
Nick Sörensen (tansk. Nick Sørensen; s. 23. lokakuuta 1994 Holbæk, Tanska) on ruotsalais-tanskalainen entinen jääkiekkoilija, pelipaikaltaan oikea laitahyökkääjä. Hän pelasi urallaan myös viisi NHL-ottelua Anaheim Ducksissa kaudella 2016–2017. Suurimman osan urastaan Sörensen pelasi kuitenkin Ruotsin SHL-liigassa Skellefteå AIK:n, Linköping HC:n ja Rögle BK:n joukkueissa tehden yhteensä 148 runkosarjaottelussa tehot 40+37=77 ja 18 playoff-ottelussa neljä syöttöpistettä. Hän oli voittamassa Skellefteåssa SHL-hopeaa vuonna 2015. Sörensen voitti myös alle 20-vuotiaiden MM-hopeaa vuosina  2013 ja 2014. Hän laukoi oikealta. Sörensenin pelaajaura päättyi aivotärähdykseen vain 25-vuotiaana marraskuussa 2019.
Ura > Maajoukkueura

| Mitalit> Maa:   Ruotsi.Miesten jääkiekko.Alle 20-v. MM-kilpailut  | Mitalit> Maa:   Ruotsi.Miesten jääkiekko.Alle 20-v. MM-kilpailut  | Mitalit> Maa:   Ruotsi.Miesten jääkiekko.Alle 20-v. MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Hopeaa | Venäjä 2013 | jääkiekko |  |
|  Hopeaa | Ruotsi 2014 | jääkiekko |  |
Sörensen edusti Ruotsia alle 20-vuotiaiden MM-kilpailuissa vuosina 2013 ja 2014, joista molemmat turnaukset päättyivät hopeaan. Yhteensä hän pelasi 17 nuorten ja 12 poikien maaottelua.
Ruotsin A-maajoukkueessa Sörensen pelasi kuusi ottelua tehden kaksi maalia. Hän teki A-maajoukkuedebyyttinsä Euro Hockey Challengessa 7. huhtikuuta 2016 Oskarshamnissa Sveitsiä vastaan. Sörensen teki ottelussa myös ensimmäisen ja ainoaksi jääneen A-maajoukkuemaalinsa.
Muuta

Sörensenillä on vaimo Julia sekä tytär Lotta ja poika Henry. Perhe asuu Linköpingissä. Nickin isä on tanskalainen ja äiti on ruotsalainen.
Open 3D Engine

| Open 3D Engine |
| --- | --- |

Kehittäjä:  Open 3D Foundation (Linux Foundation)
Kehityshistoria
Ensijulkaisu:  7. heinäkuuta 2021
Kehitysversio:  2205.0 / 12. toukokuuta 2022
Tiedot
Ohjelmistotyyppi:  pelimoottori
Alusta:  Android, iOS, Linux, macOS, Windows
Ohjelmointikielet:  C++, Lua ja Python
Lisenssi:  Apache-lisenssi, versio 2.0 ja MIT-lisenssi
Aiheesta muualla
Verkkosivusto
Versiohallinta
Open 3D Engine (O3DE) on avoimen lähdekoodin pelimoottori, jota kehittää Open 3D Foundation. Open 3D Foundation on Linux Foundationin tytärsäätiö. Pelimoottori perustuu Amazon Gamesin lahjoittamaan päivitettyyn versioon Lumberyardista, joka perustuu CryEngineen.
Open 3D Engine on julkaistu avoimen lähdekoodin Apache 2.0 -lisenssillä.
Kehittäjille tarkoitettu esiversio pelimoottorista on ollut saatavilla 7. heinäkuuta 2021 alkaen.
Ominaisuudet

Open 3D Enginen ominaisuuksia ovat muun muassa monisäikeinen renderöinti, sisällönmuokkaustyökalu, hahmoanimaatiojärjestelmä ja solmupohjainen komentosarjatyökalu. Ohjelmoijat voivat käyttää moottoria C++-, Lua- ja Python-kielillä ja animaattorit, taiteilijat, tasosuunnittelijat ja muut voivat käyttää sisäänrakennettuja työkaluja.
Open 3D Engine sisältää kaksi tekniikkaa komentosarjakielien käyttämiseen projekteissa: Script Canvas ja Lua. Script Canvas on yleiskäyttöinen visuaalinen ympäristö, jonka editointityökalussa voi asettaa ja liittää graafisia solmuja, jotka ovat visuaalinen esitys logiikkavuosta.
Open 3D Engine käyttää Qt:ta käyttöliittymissä. Muokkaustoimintoja voi laajentaa Pythonilla.
Isäntäalustana tuettuja ovat Linux ja Windows, joiden lisäksi on kokeellinen macOS-tuki. Kohdealustoja ovat Android, iOS, Linux, macOS ja Windows. Isäntäalustoja käytetään pelien ja simulaatioiden luomisessa ja kehittämisessä. Kohdealustoilla suoritetaan luotuja projekteja.
Yhteistyökumppanit

Yhteistyökumppaneita kehityksessä ovat muun muassa Accelbyte, Adobe, Apocalypse Studios, Audiokinetic, Backtrace.io, Carbonated, Futurewei, GAMEPOCH, Genvid Technologies, Hadean, Huawei, HERE Technologies, Intel, International Game Developers Association, Kythera AI, Niantic, PopcornFX, Red Hat, Rochester Institute of Technology, SideFX, Tafi, TLM Partners ja Wargaming.
Premier-jäseniä ovat Adobe, AWS, Microsoft, Huawei, Intel, Niantic, Tencent ja Epic Games.
Aiheesta muualla

Open 3D Enginen kotisivu
O3D Foundationin kotisivu
Linux Foundation to Form New Open 3D Foundation
N. C. Wyeth

N.C. Wyeth noin vuonna 1920.
Newell Convers Wyeth (22. lokakuuta 1882 – 19. lokakuuta 1945), paremmin tunnettu nimellä N. C. Wyeth, oli yhdysvaltalainen taidemaalari ja kuvittaja. Hänet tunnetaan parhaiten klassikkokirjojen kuvittajana ja muraalimaalarina.  N. C. Wyeth on taidemaalari Andrew Wyethin isä.
Nuoruus ja uran alku

Wyeth varttui maatilalla ja kehitti syvän rakkauden luontoon. Wyethin isä vastusti hänen ryhtymistään taiteilijaksi, mutta äiti sitä vastoin kannusti poikaansa. Isä toivoi Wyethille käytännönläheistä ammattia, joten Wyeth lähti Bostonin Mechanic Arts High Schooliin vuonna 1899 opiskelemaan teknistä piirtämistä. Äitinsä tukemana Wyeth siirtyi Massachusetts Normal Art Schooliin, jossa hänen opettajansa Richard Andrew kehotti Wyethia suuntautumaan kuvittajaksi.
Ystäviensä suosituksesta Wyeth matkusti vuonna 1902 Delawareen opiskellakseen Howard Pylen taidekoulussa. Pyle oli Yhdysvaltojen tunnetuimpia kuvittajia, joka oli aiemmin opettanut Drexel Institute of Artissa, mutta oli vuonna 1900 perustanut oman taidekoulun. Pyle oli innostava opettaja ja Wyeth innokas oppilas. Pyle korosti maalauksissa dramaattisia vaikutelmia ja omakohtaista kokemusta kuvattavasta aiheesta. Nämä opit Wyeth omaksui nopeasti ja hyödynsi niitä läpi uransa. Muutaman kuukauden kuluttua opintojen aloittamisesta Wyeth sai tehdäkseen Saturday Evening Postin kansikuvan.
Wyeth seurasi opettajansa neuvoa omakohtaisen kokemuksen merkityksestä ja teki vuosina 1904–1906 kolme matkaa Villiin Länteen. Näillä matkoilla hän imi itseensä vaikutteita, joiden ansiosta hän teki kuvia, jotka nostivat hänet aikansa johtavien kuvittajien joukkoon. Wyethin kuvituksia julkaistiin monissa suosituissa lehdissä, kuten Century, Harper’s Monthly, Ladies’ Home Journal, McClure’s, Outing ja Scribner’s.
Vuonna 1906 Wyeth meni naimisiin Carolyn Brenneman Bockiuksen kanssa. Pari asui aluksi Bockiuksen kotikaupungissa Wilmingtonissa, mutta muutti 1908 Chadds Fordiin, jossa Pyle oli pitänyt kesäkursseja. N. C. Wyeth rakasti laakson maisemia, ja vuonna 1911 Wyethit ostivat maa-alueen Chadds Fordista, läheltä Yhdysvaltain vapaussodan taistelupaikkaa. Wyethit rakensivat ostamalleen maalle talon ja ateljeen, ja he kasvattivat siellä viisi lastaan.
Klassikkojen kuvittaja

Vuonna 1911 kustantamo Charles Scribner’s Sons pyysi Wyethiä kuvittamaan Robert Louis Stevensonin Aarresaaren. Wyeth teki 17 maalausta, jotka osoittivat hänen loistavan väritajun ja mestarillisen kyvyn kuvata aitoja yksityiskohtia. Kuvituksesta tulikin useiden lukijasukupolvien ehdoton suosikki.
Aarresaaren onnistunut kuvitus takasi Wyethille pitkän uran Scribnerin klassikkosarjan vakiokuvittajana. Sarjan tunnettuja kuvituksia ovat vuoden 1917 The Boy’s King Arthur ja vuoden 1919 Viimeinen mohikaani. Wyeth sai myös tilauksia muilta kustantamoilta. Hän kuvitti David McKayn kustantamolle Robin Hoodin ja Rip Van Winklen sekä Cosmopolitanille Robinson Crusoen.
Taidemaalari

Kuvitustensa menestyksestä huolimatta Wyeth kaipasi myös tunnustusta taidemaalarina. Vapaan maalaamisen ja kuvitusten välillä oli ristiriita. Tilaustyöt toivat perheelle elannon, mutta Wyeth pakeni tekstien asettamia rajoituksia tekemällä vapaampia maisemamaalauksia, asetelmia ja muotokuvia. Wyeth maalasi lyyrisiä maisemia impressionistisella otteella sekä voimakkaita kalastajien muotokuvia, jotka muistuttivat Yhdysvaltain paikallisten maalarien tyyliä. Taidemaalarina hän ei kuitenkaan koskaan saavuttanut etsimäänsä henkilökohtaista tyydytystä tai julkista arvostusta.
Muraalimaalari

Wyeth saavutti sen sijaan mainetta muraalimaalarina. Hän sai ensimmäisen tilaustyönsä Hotel Uticalta ja Tarymore Hotelilta vuonna 1911, mutta nämä maalaukset ovat tuhoutuneet. Vuonna 1920 Wyeth maalasi kaksi sisällissodan taistelukohtausta Jefferson Cityn Missouri State Capitol Buildingiin. Wyeth maalasi lukuisan määrän muraalimaalauksia eri puolille maata 1920–1930-luvuilla. Useat niistä kuvaavat historiallisia tapahtumia. Vuonna 1940 Wyeth sai Metropolitan Life Insurance Companylta tilauksen suuresta työstä, jonka aiheena oli pyhiinvaeltajan elämä. Työ jäi häneltä kesken, ja hänen poikansa Andrew ja vävynsä John McCoy viimeistelivät muraalimaalauksen hänen kuolemansa jälkeen. Useimmat Wyethin muraalimaalaukset ovat säilyneet, mutta kaikki eivät ole alkuperäisillä paikoillaan.
Mainokset ja käyttögrafiikka

Wyeth teki kirjankuvitusten ohella koko uransa ajan kuvia lehtimainoksiin sekä kalentereihin ja julisteisiin. Asiakkaisiin kuuluivat Cream of Wheat Company, American Tobacco Company, Aunt Jemima, Blue Buckle Overalls, Coca-Cola, General Electric, Steinway & Sons, New York Life Insurance, Morrell & Company ja Pennsylvania Railroad. Ensimmäisen ja toisen maailmansodan aikana Wyeth maalasi isänmaallisia kuvia valtiolle sekä muille toimijoille, kuten Yhdysvaltain Punaiselle Ristille.
Kuolema

N. C. Wyeth kuoli Chadds Fordissa rautatien tasoristeysonnettomuudessa junan osuessa hänen autoonsa.
Galleria

Saturday Evening Postin kansikuva (1905)
Jim Hawkins, Long John Silver ja hänen papukaijansa. Aarresaaren kuvitusta (1911).
Billy Bones. Aarresaaren kuvitusta (1911).
Robin Hoodin kansikuva (1917)
Robin Hoodin kuolema (1917)
Robinson Crusoe (1920)
The Boy's King Arthur, kansikuva (1920)
Kiitospäivä intiaanien kanssa (1940)
Farmarin muotokuva (1943)
Wyethin tekemä Aarresaaren kansikuva.
Oliver Phelps

| Oliver Phelps |
| --- | --- |
 Phelpsin veljekset
Henkilötiedot
Koko nimi:  Oliver Martyn John Phelps
Syntynyt: 25. helmikuuta 1986 (ikä 38) Englanti, Birmingham
Näyttelijä
Merkittävät roolit:  George Weasley  Harry Potter
Aiheesta muualla
IMDb
Oliver Martyn John Phelps (s. 25. helmikuuta 1986, Birmingham) on englantilainen näyttelijä, joka tunnetaan parhaiten roolistaan Harry Potter -elokuvien George Weasleynä. Hän on vain 13 minuuttia vanhempi kuin identtinen kaksoisveljensä James Phelps, joka niin ikään näyttelee George Weasleyn kaksoisveljeä Fred Weasleyä. Usein heidät tunnetaankin yksinkertaisesti Phelpsin veljeksinä.
Lapsuus

Oliver Phelps syntyi Sutton Coldfieldissä, Birminghamin kaupungissa Länsi-Midlandsin alueella Englannissa. Hän ja kaksoisveli James ovat Susan (o.s. Spare) ja Martyn Phelpsin ainoat lapset. Oliver kävi ala-asteensa Little Sutton Schoolissa ja yläasteensa The Arthur Terry Schoolissa. Koulunkäynnin hän lopetti vuonna 2004. Nuorempana hänellä ja Jamesilla oli tapana vaihtaa nimiään kiusatakseen opettajia ja koulutovereita, aivan kuten heidän näyttelemillään Weasleyn veljeksilläkin. Myös perhe, ystävät ja elokuvahenkilökunta tuntee heidät pilailijoina, jotka toisinaan vaihtoivat nimiä jopa harjoitusten aikana.
Ura

Oliver oli osoittanut kiinnostusta näyttelemiseen jo hyvin varhaisella iällä esiintyessään koulujensa draamaproduktioissa. Hänen ensimmäinen elokuvaroolinsa oli kuitenkin George Weasley elokuvassa Harry Potter ja viisasten kivi vuonna 2001. Hän oli tuolloin 14-vuotias. Phelpsin veljekset ovat kertoneet, että kun roolittaja oli soittanut heidän kotiinsa ja kysynyt Weasleyn veljeksiä, heidän äitinsä oli vahingossa sanonut soittajan vain valinneen väärän numeron. Kun he lisäksi ilmoittivat saaduista rooleista ystävilleen, kukaan ei uskonut heitä ennen kuin he joutuivat värjäämään hiuksensa punaisiksi elokuvaa varten.
Harry Potter -ryhmästä parhaisiksi ystävikseen veljekset ovat nimenneet Devon Murrayn, Rupert Grintin ja Matthew Lewisin.
Yksityiselämä

Veljensä tavoin Oliver harrastaa golfia ja haluaisikin kehittyä siinä ammattilaiseksi. Hän myös kuuntelee rockmusiikkia, pelaa videopelejä ja näyttelee. Veljekset tukevat kilpailevia Birminghamin jalkapalloseuroja; Oliver Aston Villaa edesmenneen isoisänsä jalanjäljissä ja James Birmingham Cityä isänsä rinnalla. Veljekset tunnettaankin innokkaina musiikin ja urheilun ystävinä, ja heitä näkee usein erilaisissa tapahtumissa tukemassa suosikkejaan.
James ja Oliver ovat myös istuttaneet puita Leicestershiren kansallismetsään. He halusivat istuttaa uudelleen puut, joista valmistettiin luudanvarsia Harry Potter -elokuvien kuvauksiin.
Filmografia

Harry Potter ja viisasten kivi (2001)
Harry Potter ja salaisuuksien kammio (2002)
Harry Potter ja Azkabanin vanki (2004)
Harry Potter ja liekehtivä pikari (2005)
Harry Potter ja Feeniksin kilta (2007)
Harry Potter ja puoliverinen prinssi (2009)
Harry Potter ja kuoleman varjelukset, osa 1 (2010)
Harry Potter ja kuoleman varjelukset, osa 2 (2011)
Aiheesta muualla

Oliver Phelps Internet Movie Databasessa. (englanniksi)
Ober Gabelhorn

Ober Gabelhorn
Ober Gabelhorn
| --- | --- |
Sijainti:  Valais,  Sveitsi
Vuoristo:  Valais’n Alpit
Korkeus merenpinnasta:  4 063 m
Prominenssi:  536  m 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Ober Gabelhorn tai Obergabelhorn on Valais'n Alpeilla, Sveitsin Wallisissa sijaitseva 4 063 metriä korkea vuorenhuippu.
Aiheesta muualla

Kuvia tai muita tiedostoja aiheesta Ober Gabelhorn Wikimedia Commonsissa
Yli 4000 -metriset Alppien vuoret
| --- | --- |
Massif des Écrins:  Barre des Écrins (4 102 m) · Dôme de Neige des Écrins (4 015 m)
Gran Paradison massiivi:  Gran Paradiso (4 061 m)
Mont Blancin massiivi:  Mont Blanc (4 811 m) · Mont Blanc de Courmayeur (4 748 m) · Picco Luigi Amedeo · Mont Maudit (4 465 m) · Dôme du Goûter (4 304 m) · Lenzspitze · Mont Blanc du Tacul (4 248 m) · Grand Pilier d’Angle · Punta Walker (Grandes Jorasses) (4 208 m) · Punta Whymper (Grandes Jorasses) (4 184 m) · Aiguille Verte (4 122 m) · Aiguille du Diable · Aiguille Blanche de Peuterey (4 112 m) · Punta Croz (Grandes Jorasses) (4 110 m) · Punta Carmen · Grande Rocheuse (4 102 m) · Punta Médiane · Punta Chaubert · Mont Brouillard · Aiguille de Bionnassay (4 066 m) · Punta Marguerite (Grandes Jorasses) (4 065 m) · Corne du Diable · Punta Hélène (Grandes Jorasses) (4 045 m) · Aiguille du Jardin (4 035 m) · Dôme de Rochefort (4 015 m) · Dent du Géant (4 013 m) · Punta Baretti (4 013 m) · Aiguille de Rochefort (4 001 m) · Les Droites (4 000 m)
Valais’n Alpit:  Dufourspitze (4 638 m) · Nordend (4 609 m) · Zumsteinspitze (4 563 m) · Signalkuppe (4 554 m) · Zinalrothorn · Dom (4 545 m) · Lyskamm Oriental (4 527 m) · Weisshorn (4 506 m) · Täschhorn (4 491 m) · Lyskamm Occidental (4 479 m) · Matterhorn (4 478 m) · Parrotspitze (4 432 m) · Dent Blanche (4 364 m) · Ludwigshöhe (4 341 m) · Nadelhorn (4 327 m) · Corno Nero (4 322 m) · Grand Combin de Grafeneire · Stecknadelhorn · Castor (4 230 m) · Piramide Vincent (4 215 m) · Hohberghorn · Alphubel (4 206 m) · Rimpfischhorn (4 199 m) · Strahlhorn · Grand Combin de Valsorey · Dent d’Hérens (4 171 m) · Breithorn Occidental (4 164 m) · Breithorn Central · Bishorn (4 153 m) · Grand Combin de la Tsessette (4 135 m) · Breithorn Oriental · Breithornzwillinge (4 106 m) · Pollux (4 092 m) · Roccia Nera (4 075 m) · Ober Gabelhorn (4 073 m) · Punta Giordani (4 046 m) · Dürrenhorn (4 035 m) · Weissmies (4 031 m) · Allalinhorn (4 027 m) · Lagginhorn (4 010 m)
Bernin Alpit:  Finsteraarhorn (4 274 m) · Aletschhorn (4 182 m) · Jungfrau (4 166 m) · Mönch (4 105 m) · Schreckhorn (4 080 m) · Gross Fiescherhorn (4 049 m) · Gross Grünhorn (4 043 m) · Lauteraarhorn (4 042 m) · Hinter Fiescherhorn (4 025 m)
Berninan Alpit:  Piz Bernina (4 049 m)
Ober Ost

Ober Ostin 1916 hallitsema 108 808 km²:n ja kolmen miljoonan asukkaan alue: Hrodnan kuvernementti, Kaunasin kuvernementti, Vilnan kuvernementti ja Kuurinmaan kuvernementti. Myöhemmin 1918 talvikevään hyökkäyksessä alue laajeni muualle Liivinmaan kuvernementtiin ja Viron kuvernementtiin sekä Ukrainassa sijaitseviin läntisiin ja keskisiin kuvernementteihin.
Ober Ost (virallisesti saks. Oberbefehlshaber der gesamten Deutschen Streitkräfte im Osten) oli saksalaisten Baltiaan perustama miehityshallinto ensimmäisen maailmansodan aikana. Se perustettiin 1914 ja sen ensimmäinen johtaja oli Paul von Hindenburg. Erich von Falkenhaynin eron jälkeen johtajaksi tuli Baijerin prinssi Leopold.
Keisarillisen Saksan vuoden 1918 kevään itärintaman offensiivi laajensi saksalaisten Neuvosto-Venäjältä vallattuja maa-alueita muualle Liivinmaan kuvernementtiin ja Viron kuvernementtiin sekä Ukrainassa sijaitseviin läntisiin ja keskisiin kuvernementteihin.
Alue oli jaettu kolmeen piiriin, jotka olivat Kuurinmaan piiri, Liettuan piiri ja Bialystokin-Hrodnan piiri. Kuurinmaan piiri liitettiin lopulta pääasiassa Latvian tasavaltaan. Liettuan piiri siirtyi vuonna 1918 Liettuan kuningaskunnalle ja lopulta Liettuan tasavallalle saman vuoden aikana. Liettuan piiri kuului aluksi osittain myös Keski-Liettuan tasavaltaan vuonna 1920, ja se liitettiin Puolan tasavallan Vilnan voivodikunnaksi vuosiksi 1923–1939. Bialystokin-Hrodnan piiri sijaitsi Venäjän keisarikuntaan kuuluneessa Hrodnan kuvernementissa.
Muutama päivä ensimmäisen maailmansodan päättymisen jälkeen Saksan miehityshallinto luovutti vallan Viron, Latvian ja Liettuan vastamuodostetuille väliaikaishallituksille.
Aiheesta muualla

Kuvia tai muita tiedostoja aiheesta Ober Ost Wikimedia Commonsissa
Oberaarsee

| Oberaarsee |
| --- | --- |
 Oberaarsee on kapea patojärvi.
Valtiot:  Sveitsi
Paikkakunta:  Guttannen, Bernin kantoni
Koordinaatit:  46°32′40″N, 8°15′40″E
Vesistöalue ja valuma-alueen tietoja
Laskujoki:  Oberaarbach → Aare
Järvinumero:  CH0091160000
Mittaustietoja
Pinnankorkeus:  maks. 2 303 m
Pituus:  2,8  km
Rantaviiva:  7,2 km
Pinta-ala:  1,46 km²
Tilavuus:  61 km³ , vaihteluväli56
Suurin syvyys:  90 m
Valuma-alue:  19,2 km² 
 fiOberaarsee 
Oberaarsee on tekojärvi Keski-Sveitsissä, Guttannenin kunnassa, Bernin Alpeilla. Järven pinnankorkeus on korkeimmillaan 2 303 metriä mpy. Järvi on Aarejoen lähtöjärviä.
Tekojärvellä on kaksi tarkoitusta. Siihen kerätään yläpuolisen Oberaargletscherin lähivuorten sulamisvedet kesän ja syksyn aikana. Toisaalta sitä käytetään ylimpänä patoaltaana  Kraftwerke Oberhasli AG:n (KWO) voimalaitosten sähköntuotannossa ja vedenvarastoinnissa Oberaarseen ja Grimselseen välillä.
Aiheesta muualla

Kuvia tai muita tiedostoja aiheesta Oberaarsee Wikimedia Commonsissa
Positioastronomia

Positioastronomia on tähtitieteellisten kohteiden, erityisesti tähtien suhteellisia ja absoluuttisia paikkoja tutkiva tähtitieteen haara.  Se on tähtitieteen alalajeista vanhin ja sen historia ulottuu aina muinaiseen Babyloniaan asti.